Kiropraktor

En Kiropraktor er person som har som hovedvirke å behandle muskel- og skjelettlidelser ut fra behandlingsformen kiropraktikk. Kiropraktor er en beskyttet yrkestittel i Norge, men er ansett som en alternativ behandling. Kiropraktikk har liten til ingen effekt basert på forskning.

Kiropraktorer har varierende status fra land til land. I noen land er disse integrert som en del av det offentlige helsevesen, mens de i andre land regnes som alternative behandlere. De fleste kiropraktorer i Norge jobber i privat praksis som offentlig autorisert helsepersonell. Kiropraktorer jobber typisk med undersøkelse, diagnostikk, behandling eller utredning av muskel- og skjelettlidelser, ofte i samarbeid med en eller flere andre helseprofesjoner.Kvammen, O.C. & Leboeuf-Yde, C. Chiropr Man Therap (2014) 22: 44. https://doi.org/10.1186/s12998-014-0044-5B. K. Humphreys, C. K. Peterson, D. Muehlemann, and P. Haueter, “Are Swiss chiropractors different than other chiropractors? Results of the job analysis survey 2009.,” J. Manipulative Physiol. Ther., vol. 33, no. 7, pp. 519–35, Sep. 2010.

 Historikk 
Den første kiropraktor i Norge var Arthur E. Lundh, som startet praksis i Oslo (Christiania) i 1922.Myhrvold, K., 1997. Arthur Emanuel Lundh, Norway’s first chiropractor - the years between the wars. Chiropractic history : the archives and journal of the Association for the History of Chiropractic, 17(2), pp.37–48. Available at: http://www.ncbi.nlm.nih.gov/pubmed/11620050 [Accessed January 30, 2013]. Han var den første presidenten i Norsk Kiropraktorforening, som ble stiftet i 1935.Wilson, F.J.H., 2007. Chiropractic in Europe: An Illustrated History, Matador (1 Jun 2007).

I 1974 ble det innført en delvis refusjon på behandling henvist av lege. Helt frem til 1988 ble profesjonen regulert under kvakksalverloven, men ble da etter en offentlig utredning NOU 1985NOU, 1985. NOU 1985:10, Official Norwegian reports, Available at: http://www.regjeringen.no/upload/kilde/odn/tmp/2002/0034/ddd/pdfv/154839-nou1985-10.pdf [Accessed January 24, 2013]. en beskyttet yrkestittel, og har siden det fungert som en av de offentlig autoriserte helseprofesjonene i Norge. Etter en prøveperiode, ble det som en permanent ordning innført utvidede rettigheter for kiropraktorer i Norge i 2006, med en lovhjemmelProposition.No.28, 2005. Ot.prp.nr.28 (2005–2006), lov om endringer i folketrygdeloven og pasientrettighetsloven, Available at: http://www.regjeringen.no/en/dep/hod/documents.html?id=313901. som ga kiropraktorer mulighet til å sykmelde, henvise til ulike radiologiske undersøkelser som MR, CT, ultralyd og røntgen, samt henvise relevante pasienter til videre utredning hos legespesialister (revmatolog, ortopedkirurg, nevrolog etc.).

 Utbredelse 
Kiropraktorer er en av de raskest voksende autoriserte helsepersonellgruppene idag. I 2013 var det 770 registrerte kiropraktorer med autorisasjon, en økning på 17 % fra 2012. Over 90 % av norske kiropraktorer antas å være organisert i Norsk Kiropraktorforening.

 Utdannelse 
Det finnes ingen kiropraktorutdannelse i Norge, men en offentlig utredning har anbefalt etablering av dette.http://www.regjeringen.no/se/dep/kd/dokumeanttat/regpubl/stmeld/2011-2012/meld-st-13-20112012/9/7/5.html?id=672930 Det finnes kiropraktorutdannelser i en rekke land i Europa, men også i Sør-Afrika, Sør-Amerika, USA, Canada og Australia. Skolene er henholdsvis enten godkjent eller ikke godkjent av et kiropraktisk krediteringsråd.

De fleste unge kiropraktorer i Norge har de siste år vært utdannet ved Syddansk Universitet i Danmark. Studiet kalles kandidatsutdannelse i klinisk biomekanik (kiropraktor) og er et femårig utdanningsløp som etter godkjent mastergradsoppgave gir kreditering Master of Science (MSc). Andre populære studiesteder er England (AECC), et av de fire universitetene i Australia og Palmer i Iowa i USA.

For å få offentlig autorisasjon i Norge og kunne praktisere som autorisert kiropraktor kreves ett års turnustjeneste hos godkjent turnusveileder.

 Referanser 

 Eksterne lenker 
 Kiropraktorutdanning
 Norsk Kiropraktorforening
 Nordisk Institut for Kiropraktik og Klinisk Biomekanik
 Publikasjonsliste over nyere nordisk forskning kiropraktikk og biomekanikk

Kategori:Helsepersonell
Kategori:alternativ behandling